ሠ. ጌታችን ትንሣኤ ዘጉባኤን ሳይጠብቅ ዳግመኛ ሞት በማያስከትል በሐዲስ ሥጋ እንደተነሣ ሁሉ እመቤታችንም ትንሣኤ ዘጉባኤን ሳትጠብቅ ዳግመኛ ሞት በሌለበት በሐዲስ ሥጋ ተነሥታለች፡፡ እንዲሁም ጌታችን ወደ ሰማይ ያረገው ሞትን ድል ነሥቶ ነው፡፡ እነ ሄኖክና ኤልያስ ሲያርጉ እንዲሁ ሳይሞቱ ነው፤ እመቤታችን ግን ያረገችው እንደ ልጇ ሞት ድል ከተነሣ በኋላ ነው፡፡ ደግሞም ሄኖክና ኤልያስ ቢያርጉ ዕርገታቸው ሞት አለበት፡፡ መሬታዊ ባሕርይ ካለው ፍጥረት ሞትን የማያይ፣ የማይታመምና የማይለወጥ የለምና፡፡ ሆኖም ግን ሁሉ በአዳም እንደሚሞቱ እንዲሁ ሁሉ በክርስቶስ ሕያዋን ይሆናሉ፡፡ ከሰው ሁሉ ምስኪኖች ይህ ምሥጢር ተሠውሮባቸው ‹‹ዛሬ እንብላ እንጠጣ ነገ እንሞታለን›› በሚል ብቻ እምነታቸውን የወሰኑ ናቸው /1ኛቆሮ.15÷33/፡፡
